langs: pt es pt pt es en gl gl gl gl gl gl gl gl es gl gl gl gl gl gl

text:
A primeira xornada de ACUI conggregou a máis de 1.300 visitantes
A Feira Internacional de Acuicultura, ACUI, foi inaugurada onte no Recinto Feiral FEXDEGA, de Vilagarcía de Arousa pola Conselleira do Mar, a alcaldesa de Vilagarcía e numerosas personalidades entre as que cabe destacar ao vicepresidente da Diputación provincial así coma algúns alcaldes da comarca arousana.
Según datos aportados pola organización nesta primeira xornada o nº de visitantes profesionais ten sido de 1.376, dato que é valorado positivamente pola organización para ser o primeiro día do evento.
Dentro das actividades destacadas para a xornada do día 3 de marzo, cabe destacar a presencia do prestixioso chef, Martin Berasategui que ás 12:15 horas impartirá unha charla demostración dentro do espacio Acuicook.
Neste mesmo espacio pero ás 16:30 horas está prevista unha degustación de producto acuícola da Comunitat Valencia na que os chefs José Gracia e Angus Fuero, xefes de cociña do Clube Gastronómico Galileo e Colexio Maior Galileo Galilei de Valencia preparan os seguintes  platos:
Ensalada templada de dourada con vinagreta de sésamo
Arroz (all i pebrat), con anguila
Corvina con crema de fervido valenciano
Para o día de hoxe está prevista así mesmo a visita de futuros prescriptores que son os estudiantes das escolas de hostelería, onde poderán ver de primeira man as bondades do producto acuícola galego e atenderán ás explicacións que desde o stand do Consello Regulador se lles ofrecerán.
É de resaltar entre as novidades que se presentan na feira unha máquina para o fileteado de rodaballo, a cargo dunha empresa galega, un novo sistema de producción do mexillón, presentado por unha empresa holandesa e que suporía un aforro de esforzo considerable aos profesionais do sector.
Po lo que respecta ás xornadas técnicas celebradas no día de hoxe sinalar a boa acollida obtida polas presentacións desenvolvidas por José Luís Muñoz, socio fundador da SEA, Juan Manuel García de Lomas Mier, director xerente da fundación CTAQUA e María José Vázquez, xefe de proyectos de Esmedagro responsable do proyecto ACUISOST.
Dentro das xornadas mañá dia 3 contarase coa participación entre outros de D. Aurelio del Pino, Director General de ACES, Asociación de Cadenas Españolas de Supermercados, así coma a participación do INTECMAR.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


document_lang: gl

langs: pt es pt pt es en gl gl gl gl gl gl gl gl gl en gl

text:
Openmoble chega mañá ao seu último día cun balance positivo
O I Salón de Decoración OPENMOBLE chega mañá á súa recta final, despois de nove días de apertura, con un balance positivo, xa que tódalas empresas conseguiron un resultado favorable respecto á promoción da súa marca e dos seus productos. Algunhas, ademáis, manifestaron ter pechado negocios moi satisfactorios.
Na exposición, que mañá abrirá de 12.00 da mañá ás 9.00 da noite, pódense ver, ademáis de artigos decorativos e de mobiliario, sillóns de masaxe, que ademáis de proporcionar confort e descanso teñen un compoñente saudable na medida na que proporcionan relaxación muscular e alivio de dores. Os sillóns de masaxe son uns dos artigos máis reclamados polo público nas feiras de FEXDEGA.
Dentro dos artigos con esta vertente saudable, este ano figura tamén unha máquina fitness con un sistema de vibración e outro de oscilación. Este aparato presente en OPENMOBLE serve para traballar todas as partes do corpo, dende glúteos, ata cintura, pernas ou incluso as partes altas do corpo. Así, activa a circulación ao mesmo tempo que traballa o corpo.
Tamén resulta chamativo no salón un cruceiro de  pedra de varios metros de altura, que aporta a firma Granifinas, así coma outros artigos de mobiliario exterior en granito, tales coma chimeneas, mesas... que están resultando moi ben acollidos polo público que visita OPENMOBLE.
A maior parte dos expositores do I Salón de Decoración Openmoble son fabricantes do seu mobiliario e productos decorativos, concretamente un 70%, e algúns deles teñen tamén deseñador propio o que supón unha vantaxe engadida para os clientes na medida na que poden obter un producto personalizado, a medida da súa vivenda, e cun prezo moi competitivo.
A práctica totalidade das empresas que expoñen no I Salón de Decoración Openmoble teñen productos na área de stocks con descontos que van dende o 15% ata o 40% do prezo orixinal. A exposición de artigos en rebaixas ocupa uns 300 metros cadrados de superficie. A feira estará aberta ata o domingo, día 17 de outubro.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl en gl gl

text:
FEXDEGA publica o listado de admitidos e excluídos no proceso de selección do novo xerente.
Os interesados disporán de dez días hábiles, a contar dende a data de  publicación das listas, para presentar as reclamacións que consideren oportunas. Tras este prazo, o Tribunal valorará os méritos de cada un dos aspirantes admitidos e publicará as puntuacións obtidas.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl en gl en gl en gl en gl en gl en en gl

text:
Os subcampeóns de España de Patinaxe sobre xeo animaron ao público de Vilagarcía a realizar esta práctica deportiva, a que eles dedican tres horas diarias
Zona Aberta repartirá entradas para a pista de xeo entre os seus clientes
A Asociación de Comerciantes de Vilagarcía, Zona Aberta, entregará entradas gratis aos seus clientes que realicen 50 euros de compra en un ou en varios establecementos. As entradas pódense canxear na sede da asociación.
Os tickets poden estar referidos a unha sola compra ou xuntar varios tickets de distintos artigos.
A presidenta de Zona Aberta, Rocío Louzán, anunciou esta campaña de colaboración coa pista de xeo nunha rolda de prensa ofrecida esta mañá en FEXDEGA, na que tamén estiveron os patinadores subcampeóns de España Celia Robledo e Javier Raya.
Ambos patinadores animaron ao público arousano a subirse a uns patíns sobre xeo para así conseguir a popularización deste deporte.
Celia Robledo e Javier Raya desplazaronse exclusivamente desde a capital de España para estar hoxe en FEXDEGA realizando unha exhibición. Ambos mozos dedican aproximadamente tres horas de diarias ao entrenamento nesta práctica deportiva e levan practicando dende os cinco e os sete anos, respectivamente.
Esta a primeira vez que Vilagarcía acolle un espectáculo destas características, xa que nas outras ocasións en que houbo pista de xeo en FEXDEGA non se realizou ningunha demostración.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl gl gl en pt pt gl

text:
EXPOSICION DE MOBILIARIO PORTUGUÉS EN VILAGARCÍA. DO 8 AO 16 DE NOVEMBRO
A maior exposición de mobiliário de Galicia xa recibiu os primeiros visitantes
O maior certame de mobiliário portugues realizado en Galicia abriu hoxe, sábado, as portas en Vilagarcia de Arousa. Na visita inaugural estiveron presentes o presidente da Associaçao Empresarial de Paços de Ferreira, Pedro Vieira de Andrade, e o alcalde Pedro Pinto, ademáis de outras autoridades, entre elas, o Consul de Portugal en Vigo.
A mostra de mobiliario, decoración e iluminación da Capital do Móvel permanecerá na nave  de exposicións de  Fexdega hasta o 16 de Novembro, ocupando os 8000 metros cadrados con preto de 200 marcas portuguesas.
Do clássico ao contemporâneo, pasando polo rústico e polo moderno, a 2ª Feira de Mobiliario, Decoración e Iluminación da Capital do Móvel en Vilagarcia de Arousa oferece aos visitantes innumerables solucións para cada fogar, do gusto mais exixente ao minimalista.
A feira poderá ser visitada aos sábados entre as 11h e as 22h, aos domingos entre as 11h e as 20h e nos días laborables entre as 16h e as 21h.
Informação à Imprensa: Luís Barros
imprensa@capitaldomovel.pt | Telef.: 93 777 44 89
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl gl gl

text:
FEXDEGA celebrará en marzo Vilagarcía Autocasión, o I Salón do Vehículo Usado e de Ocasión
A FUNDACIÓN FEXDEGA e a firma Eventos del Motor S.L., coorganizadoras do evento Vilagarcía Autocasión, decidiron celebrar no vindeiro mes de marzo o 1º Salón do Automóbil Usado e de Ocasión e sinalaron como datas probables o 19, 20, e 21 dese mes. Aínda que este salón se previu inicialmente para novembro, a proximidade doutros eventos organizados unilateralmente tanto por FEXDEGA (Feira Multisectorial e Galinfancia), como por Eventos del Motor, motivaron este aplazamento.
No citado salón estarán representados os sectores de compra e venda de automóbiles, motocicletas, restauración, repostos, pezas, accesorios, aseguradoras e empresas afíns.
A empresa Eventos del Motor é unha firma con dilatada experiencia na celebración deste tipo de salóns, despois de 18 anos vinculados ao mundo do motor e tras ter tido organizados o salón do automóbil de Vigo, A Coruña e autoclásico de Porto. Ademais esta firma puso en marcha as feiras de coches de Sevilla, Valencia, Málaga, Zaragoza e Xerez, entre outras. En total, foron máis de 70 as exposicións e actividades de ocio que promoveron, e nas que participaron 5 millóns de persoas.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl gl gl gl gl gl gl gl es gl en gl

text:
Máis de 14.000 persoas visitaron Expoferta durante os tres días de feira
A falta de dúas horas para o peche do salón, estímase que máis de 14.000 persoas visitaron a feira de stocks do Recinto Feiral FEXDEGA, Expoferta Zonaberta, durante os tres días que durou a súa celebración.
Sólo na xornada do venres xa se rexistraron 3.500 persoas, cifra que foi superada na xornada do sábado e tamén na do domingo.
Os visitantes procedían sobre todo da comarca de O Salnés, pero as enquisas realizadas arroxaron como resultado que acudiu público de localidades tan lonxanas como Nigrán ou Narón. Pontecaldelas, Sanxenxo, Moaña, Ribeira, Caldas ou Boiro foron outras localidades de onde se deixaron ver visitantes.
A organización considera un gran éxito a celebración desta feira, xa que se ten superado con creces a cifra de visitantes prevista. Tamén se consideran acertadas as datas elexidas para a celebración da feira, que antes se facía na temporada de verán.
Desde a FUNDACIÓN FEXDEGA valórase moi favorablemente a apertura do evento a comercios non socios de Zona Aberta e márcase coma un reto o crecemento do número de expositores permitindo a entrada de comercios de calquera localidade. Así, segundo apuntou o xerente de FEXDEGA, Juan Luis Callón Cameán, o obxectivo é encher os 11.500 metros da nave feiral de FEXDEGA de stands con productos de stocks. Callón Cameán tamén apostou por seguir colaborando con Zona Aberta para organizar esta feira de rebaixas.
Pola súa banda, trala revisión dalgunhas enquisas, extraese a conclusión de que a xente valorou positivamente os productos expostos e a maior parte dos expositores mostráronse satisfeitos cos resultados do salón. Non en van boa parte do público se vía saír con bolsas na man.
Hai que lembrar que os descontos acadaban un 80%. Incluso había casos nos que os comerciantes vendían por debaixo do prezo de custe porque pretendían liquidar toda a mercadoría.
Expoferta Zonaberta caracterízase pola venda de marcas de calidade. Cada expositor traía productos de 6 ou 7 marcas distintas.
Por outra banda, os premiados no sorteo do día 7 de marzo son os seguintes:
Orlando Cores Costas, de Cambados; Lucía Paz Diz, de Vilagarcía; Carmen Barros  Castro, de Narón; María Rosa Ageito Baños, de Vilagarcía; Laura Abalo Treviño, de Vilagarcía; Laura Sonsone, de Cambados; Rosa Luz Fernando Gestoso, de Vilagarcía; Serafin Caeiro Martínez, de Cuntis; José Guillermo Agraso Gonzálvez, de Vilagarcía; Balbina Cores Piñeiro, de Vilagarcía; Delfina Alvárez Domínguez, de Vilagarcía; José Ricardo Rodríguez, de A Illa; Maricarmen Barbeito Falcón, de Cambados; Ester Buján Buceta, de Vilagarcía; Berta LLoro del Río, de Vilagarcía; Irene Araújo Montes de Vilagarcía; Oscar Cardalda Núñez, de Vilagarcía; José Torres Maceiras, de Pontevedra; Carmen Quintáns Muñiz, de Vilagarcía e Alicia Martínez de Caldas.
Os agasallos poderanse recoller nas oficinas de Zona Aberta, de Vilagarcía.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl en gl en gl en en gl

text:
O salón introduce en Arousa tecnoloxía italiana que permite depositalo lixo sin ter que entrar en contacto co recipiente
A Feira Multisectorial expón máis de 200 marcas comerciais
As patentes máis recientemente introducidas nos mercados internacionais entran na comarca de Arousa da man do Recinto Feiral FEXDEGA. Ademáis da tecnoloxía de cerramentos presentada pola empresa arousana Extrugasa, a 39 edición da Feira Multisectorial FEXDEGA achega ata Vilagarcía un sistema que permite eliminar “para sempre” a humidade das casas e a firma italiana Italian Techno Sales (I.T.S) expón varios artigos hixiénicos que permiten dende depositar o lixo sen ter que entrar en contacto co cubo ata introducir nos pes, cun aparello automático, bolsas hixiénicas para cubrir o calzado.
En concreto, ITS que está representada en Vilagarcía polo portugués Antonio Ricardo, oferta un dispensador de xabón que funciona con un sistema automático sensible a presencia das mans, un cubo para o lixo que tamén se abre con so achegar as mans, evitando todo contacto co lixo que xa estea alí depositado, así como outros aparellos, entre eles un tan práctico en hospitais e centros onde se exixe a máxima limpeza que, con tan so meter o pe, acciona un sistema mecánico que permite calzalo con bolsas hixiénicas.
O Salón multisectorial, que estará aberto ao público ata o vindeiro domingo, día 12 de outubro, ten expostas máis de 200 marcas comerciais de todo tipo de sectores: alimentación, institucional, limpeza e medio ambiente, tecnoloxía, construcción, xardinería, menaxe, textil, agasallos, mobiliario…
A feira estará aberta dende as 12.00 ata as 21.00 horas.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl gl gl gl gl gl en gl gl

text:
FEXDEGA inaugura mañá Expoferta, unha feria con 3.000 m2 de exposición
A Fundación FEXDEGA e a Asociación de Comerciantes de Vilagarcía, Zonaberta inauguran mañá a sexta edición da Feira de Oportunidades de Vilagarcía Expoferta Zonaberta, que estará aberta ao público ata o vindeiro domingo, día 27 de febreiro, en horario de 12.00 da mañá a 22.00 horas.
O espazo previsto para o salón, 3.000 metros cadrados, cubriuse na súa totalidade, polo que será unha feira ampla e chea de contidos. Así, ademais dos clásicos stands de roupa e calzado haberá expositores de libros, chemineas, agasallos e outros moitos produtos. Por exemplo, poderase atopar unha panadería, varios establecementos de roupa e artigos deportivos, varios de roupa de nenos (algúns especializados en bebés e outros en idades ata 16 anos) e tamén hai roupa e complementos para vodas e comunións ou piscinas e artigos fitness.
En total son máis de 60 expositores, unha cifra moi similar as dos anos 2009 e 2010. Cambados, Vilanova, A Illa, Meaño, Ribadumia, Sanxenxo, Noia, A Pobra, Ribeira, Pontevedra... aportan os expositores presentes no salón, aínda que hai que dicir que a meirande parte son da comarca de O Salnés e, este ano, o 50% proceden de Vilagarcía de Arousa.
Unha característica especial deste salón é a existencia dun servizo de ludoteca, que, por si mesmo atrae a moitos visitantes, xa que permite aos pais mercar libremente mentres deixan aos nenos ao coidado duns monitores que os entreteñen coa realización de talleres plásticos. Este ano, dada a proximidade do antroido, a ludoteca estará centrada na realización de caretas, máscaras e maquillaxes propias destas festas. Os rapaces que participen poderán levar para as súas casas os artigos que realicen no taller.
Este espazo, que estará atendido por tres monitores, contará ademais con 150 libros de contos para divertir aos pequenos e a asistencia será gratuíta, coa entrada do salón, que custa 1 euro. Os rapaces poderán participar nestes talleres durante 1 hora.
A ludoteca estará en funcionamento de 4.30 da tarde a 10.00 da noite, venres, sábado e domingo. Todo o material de que se disporá está aportado pola Concellería de Xuventude do Concello de Vilagarcía de Arousa. A firma que o atenderá ocupouse tamén, con grande éxito, do espazo LudoNadal.
A Feira de Rebaixas de FEXDEGA é xa un referente en toda a comarca para público e expositores pola alta calidade dos artigos e da exposición e as ofertas que se conseguen en calquera prenda de vestir.
Son moitos os establecementos da comarca que repiten a súa presenza no Salón de Oportunidades de FEXDEGA, o que da idea do éxito da convocatoria e da súa consolidación entre os arousáns. Así, segundo as estimacións feitas ata o de agora, máis do 50% das tendas inscritas no evento xa tiveron presenza nas anteriores edicións.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl en gl en gl en gl en gl en gl gl en gl en gl en gl gl

text:
Galaecia.net abre mañá as súas portas a 56 horas ininterrompidas de diversión
Un total de 120 participantes cos seus respectivos ordenadores vivirán, a partir das 12h de mañá, un maratón de 56 horas de diversión e información no Recinto Feiral FEXDEGA de Vilagarcía. Será unha fin de semana diferente para novos de toda Galicia.
A oferta de ocio será do máis variado. Ademais da zona de videoconsolas, á que poderá acceder calquera interesado, realizaranse unha grande variedade de competicións:
Concurso de Half-Life: Trátase dun xogo de acción en primeira persoa ambientado nun mundo de ciencia ficción. Deu lugar a expansións e modificacións, como o coñecido Counter Strike. EnGalaecia.net utilizarase a versión 1.1.1.0 (pre Steam) para que os participantes compitan ata que só un sexa proclamado vencedor.
Concurso Need for Speed (necesidade de velocidade): É un videoxogo de carreiras de automóbiles. Na versión Porsche 2000, proclamarase gañador o piloto que logre ser o primeiro en atravesar a liña de meta. Moitos consideran este xogo como un verdadeiro simulador, xa que as reaccións do automóbil nas carreiras son do máis realista.
Worms Armageddon: Un videoxogo de estratexia militar por quendas. Dito así, podería parecer un videoxogo duro e sanguento, pero a ambientación é moito máis “doce” que todo iso. Varios equipos de vermes rosas con voces estridentes enfróntanse entre si con armas de todo tipo para facer desaparecer ás lombrigas rivais.
Fotografía dixital e debuxo rápido: Nestes dous concursos a mecánica é a mesma; A Asociación SIL, coorganizadora do evento, proporá un tema aos participantes que, a partir dese momento, contarán cun tempo limitado para realizar fotografías en Vilagarcía no caso do primeiro concurso e facer un debuxo enxeñoso co seu ordenador no segundo.
O xurado, formado por membros da asociación, decidirá cál é a fotografía merecedora do primeiro premio.
Lanzamento de CD: Trátase do campionato que máis afluencia de xogadores tivo en toda a historia de Galaecia.net, e é que non é necesario ter coñecemento ningún de informática nin ser un artista do pincel ou a fotografía. Os xogadores deben lanzar o seu disco intentando que se aproxime o máximo posible á liña que previamente se marcou no chan, a uns 20 ou 30 metros da posición do lanzador.
Asalto á Bastilla: Un ordenador ao outro lado do cable de rede que os hackers deberán conquistar. Conseguir permisos e claves e conseguir o control do ordenador será o que dea a vitoria ao mellor dos participantes.
A pesar de tratarse dun evento con entrada gratuíta, os gañadores destas competicións non terán unicamente a ovación do público como premio, senón que cada un deles recibirá material informático en recoñecemento pola súa valía en cada unha das modalidades. Ademais, celebraranse outras competicións non oficiais a petición dos participantes.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


text:
Expositores de FEXDEGA celebran o 40 aniversario da feira cun balance positivo
Mancomunidade de O Salnés e Turismo do Norte de Portugal acordan pedir fondos europeos conxuntos
Os expositores da 40 edición da Feira Multisectorial FEXDEGA participaron hoxe nun almorzo conxunto ofrecido pola FUNDACIÓN feiral no que se trataba de festexar o 40 aniversario do salón e o mesmo tempo compartir un “cofee break” a metade de feira, no que se puidera sondear os resultados das primeiras xornadas para os expositores. O balance esgrimido pola meirande parte deles, tras soplar as velas da tarta, foi que o sábado resultou unha xornada moi boa. Todos eles confiaban en mellorar estes resultados o domingo e o luns, día do Pilar.
Por citar algúns exemplos, Marta Conde, con unha empresa dedicada a organización de vodas, sinalou que foron moitas as mozas que se achegaron ao seu stand a interesarse polos productos que oferta. A casa da Esqueira, de Vilagarcía, mostrou que lle solicitaron algúns orzamentos para distintos traballos,  Alejandro Fernández, con distintos modelos de chemineas, tamén se mostrou contento polo interese que espertou o seu producto entre o público; Sant Yago, que, entre outros productos, trae a FEXDEGA unha máquina de ximnasia pasiva, aseverou ter vendido dúas xa na primeira xornada de feira e, incluso, algún representante do pequeno comercio manifestou  estar contento polos primeiros resultados. Os expositores lusos tamén se mostraron contentos, en xeral, pola promoción que están a realizar en Arousa.
En canto aos contactos cos expositores portugueses, merece especial atención citar que na reunión celebrada o sábado no stand de Turismo do Porto e Norte de Portugal, o xerente da Mancomunidade de O Salnés, Ramón Guinarte, e os máximos responsables da citada institución portuguesa entablaron os primeiros contactos para solicitar conxuntamente un proxecto de cooperación transfronteriza dos fondos Feder, da Unión Europea con obxecto de crear unha rede conxunta de turismo gastronómico e do viño.
A Mancomunidade de O Salnés xa tiña traballado en anos anteriores nun proxecto similar. A primeira vez que solicitaron estes fondos, fixérono a título individual, ou sexa, so os concellos de O Salnés, e resultáronlles denegados. Posteriormente, iniciaron contactos coas Cámaras lusas para presentalos conxuntamente pero encomiáronos a esperar a que se creara o organismo que estes días se presenta en FEXDEGA, para que o puideran facer a través da citada institución. Agora a Fundación Feiral de Vilagarcía serviu de vía de contacto para que esta iniciativa poida dar os seus primeiros pasos.
Ramón Guinarte sinalou que a alianza co país veciño vailles a servir para poder acceder a fondos transfronterizos de distinto tipo, non so para a Red de Turismo e Gastronomía.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl gl gl gl gl gl en gl

text:
Público galego destaca a calidade
Casi 18.000 visitas acudiron a II Exposición de Mobiliario Portugués
A Capital do Móvel despediuse hoxe, domingo, de Vilagarcia de Arousa. Do 8 ao 16 de Novembro, o pavellón de exposicións de Fexdega, acolleu preto de 200 marcas de mobiliário e decoración procedentes da principal región de mobiliario portuguesa. En total, casi 00000 visitantes aproveitaron esta feira para coñecer a vasta colección que Paços de Ferreira ten para mostrar, do clássico ao moderno, do rústico ao contemporâneo.
Os obxectivos propostos inicialmente foron, así, conseguidos, esperándose que o número de contactos realizados se transformen en negocios concretos. As perspectivas apuntan a un volume de negocio potencial de varios milleiros de euros a curto prazo.
A aposta pola internacionalización que ten sido perseguida por Capital do Móvel continúa, deste xeito, a dar os seus froitos. A través da promoción do mobiliario made in Capital do Móvel e da calidade do servicio prestado polos empresarios de Paços de Ferreira, a Associación Empresarial tem conseguido valorizar a principal marca do municipio, verdadeiro símbolo do prestíxio que este sector de actividade ten vido a conquistar.
O sector do mobiliario de madeira en Portugal está a pasar por unha fase de reestructuración e aposta pola creación dun cluster organizado que contribúa a mellora continua do diseño e dos modelos de producción, así como que sirva para internacionalizar aínda máis o mobiliario nacional.
A calidade nacional xa é sobradamente recoñecida, como se pode comprobar no feito de que  mercados exixentes como Espanha, França, Suécia, Reino Unido, Angola, Estados Unidos ou Dubai sean compradores habituais do mobiliário português. Estas feiras contribúen a continuar coa afirmación do produto made in Capital do Móvel.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl gl gl gl gl gl gl gl

text:
MARTÍN BERASATEGUI estará presente en ACUI 2010 e impartirá unha Charla
Desta maneira AcuiCook, unha das novidades que presenta a Feira Internacional de Acuicultura de Galicia, ACUI 2010, que naceu co obxectivo de poñer en valor o producto acuícola consegue o apoio dun dos chefs de maior prestixio do panorama nacional.
Con esta acción dende a organización de ACUI preténdese apoiar na medida do posible a todas aquelas empresas do sector acuícola que son productoras e que participando en ACUI 2010 conseguirán un prescriptor inmellorable para os seus productos.
AcuiCook desenvolverase en paralelo a ACUI, dentro do propio recinto feiral (Máis información de AcuiCook en http://www.acui.es/index.php/acuicook.html
MARTÍN BERASATEGUI entrou no mundo da cociña moi xoven, da man de súa nai e de súa tía. Iniciouse no negocio familiar, Bodegón Alejandro, do que se convirteu en responsable principal aos 21 anos e cinco anos despois, en 1986 recibe a súa primeira estrela Michelin.
En 1993 abre o seu propio restaurante en Lasarte que atesora tres estrelas Michelin. As súas tres estrelas Michelín e as altas puntuacións en todas as guías gastronómicas do mundo fan do RESTAURANTE MARTÍN BERASATEGUI unha referencia de alta gastronomía lixeira, imaxinativa, fresca e inmediata, elaborada con técnica preciosista.
Desde 1996 ata 2009 crea e dirixe o grupo MB, xestionando entre outros establecimentos, o restaurante Guggenheim Bilbao, o Kursaal, o Bodegón Alejandro e Mugaritz.  Igualmente realiza labores de asesoramento para establecimentos punteiros, tales como o complexo turístico ABAMA Hotel Resort en Tenerife ou o Hotel Condes de Barcelona e os seus restaurantes “Lasarte” (1 estrela Michelín) e “Loidi”. Este ano inaugurou o primeiro restaurante dirixido por un tres estrelas en Shangai, o Restaurante Martín.
Tanto polo seu bo facer como cociñeiro, como pola súa labor divulgativa a través de publicacións e colaboracións con empresas do ámbito alimentario, MARTÍN BERASATEGUI é indudablemente un referente mundial da cociña e a gastronomía do máis alto nivel.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: gl az lt gl gl gl gl az lt gl gl pt gl gl gl gl gl gl lt gl gl pt gl gl lt gl gl lt gl gl pt gl gl gl en gl pt en en gl gl gl es pt ast en gl en gl en en

text:
Páxina non atopada - Nós Televisión
Sentímo-lo, pero a páxina que estás a buscar non existe.
Podes ir ao PÁXINA DE INÍCIO
Luis Anxo Patiño protagoniza o terceiro programa da serie ‘Retrincos’ de Nós Televisión
A Selección Galega de Fútbol Gaélico quenta motores para o Mundial de Dublín
A Casa do Cabido acolle unha exposición de debuxos do casco histórico de Santiago
A CRTVG di que a lingua galega deixa en “desigualdade” ao alumnado en selectividade
Gómez-Reino espera que “haxa galegos e galegas que participen activamente” do goberno de cooperación
O PSOE e o BNG de Lugo volverán reunirse esta tarde co fin de conseguir “un goberno estable”
De luns a venres desde as 21:00h
Empregamos cookies para mellorar a experiencia das e dos usuarios, non gardamos datos persoais.


langs: pt es pt pt es en gl gl gl gl gl gl gl gl gl

text:
O presuposto do novo exercicio ascende a 1,2 millóns de euros
O novo xerente de FEXDEGA aposta por continuar a mesma liña de traballo do anterior responsable
O Padroado da Fundación FEXDEGA celebrou esta mañá a súa primeira reunión con Juan Luis Callón Cameán ao frente da xerencia. Ao término do mesmo, a directora xeral de Comercio, Ana María Rúa Souto, quen presidiu o encontro, presentou a Callón Cameán aos medios.
O novo responsable de FEXDEGA sinalou a súa intención de manter unha línea de continuidade respecto a xestión do xerente anterior, así como manifestou o interés en buscar novos operadores que traian a FEXDEGA outros eventos.
O Padroado aprobou o orzamento para o exercicio de 2009, que é similar ao do 2008, isto é, ascende a 1,2 millóns de euros.
Por outra banda, o Padroado decidiu non acoller a celebración do salón do moble portugués por considerar que é unha feira de comerciantes que pode supoñer unha competencia desleal para os comerciantes locais.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


text:
Cando falta medio mes para a inauguración de ACUI 2008, o próximo 3 de Xuño, séguese a confirmar o grande poder de convocatoria que este evento ten acadado na que será a súa terceira edición.
Se nas anteriores edicións a acuicultura de América do Sur tiña estado ausente, nesta terceira edición contarase coa presenza de ACUNAL (Asociación Nacional de Acuicultores de Colombia) que xunto a CENIACUA (Centro de Investigación de la Acuicultura de Colombia) participará activamente en ACUI 2008 e representará á industria camaroneira de Colombia.
A participación colombiana non se limitará únicamente a expor se non que incluso durante a xornada do día 5 participará nas xornadas técnicas coa conferencia titulada "Pasado, presente e futuro da acuicultura de Colombia".
Por outro lado nos últimos días tense confirmado a participación de dúas novas empresas: Cultivos de Mojarra de Andalucía, S.L (CUMOAN, S.L.) e Comercial de Acuicultura Delamar, S.L. que procedentes de Andalucía presentarán na feira tanto o producto coma a tecnoloxía acuícola desenvolvida e que ten situado á acuicultura andaluza coma un dos referentes do sector acuícola español.
Con estas últimas incorporacións as empresas extranxeiras que participan en ACUI 2008 representan a dAata de hoxe un 20% do total dos expositores.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl gl gl gl gl gl gl gl gl gl gl gl gl gl gl gl gl gl

text:
Vintech clausúrase co obxectivo de convertirse nun referente de investigación
A segunda edición do Salón Internacional do Viño, Técnicas e Equipamento, Vintech, clausurouse hoxe no recinto feiral de Fexdega co obxectivo engadido de converterse no referente galego da investigación e a tecnoloxía vitivinícola. Durante tres días, preto de 4.000 persoas, entre profesionais, asociacións, centros educativos e público en xeral, visitaron este certame monográfico, que congregou a máis de 60 expositores, que representaban a preto de 400 firmas. As empresas presentes en Vintech envorcáronse en ofrecer as últimas novidades aplicadas á industria do viño en canto a equipos, maquinaria, técnicas de cultivo, métodos de elaboración, sistemas de comercialización e distribución e programas informáticos, así como novos produtos para aumentar o valor engadido dos viños e garantir a seguridade das súas vendas.
A organización do salón, a empresa Planner Proceltha e a Fundación Fexdega, mostráronse moi satisfeitos cos resultados alcanzados. "Apostamos por salóns especializados nos sectores máis destacados da economía galega e cunha temática directamente vinculada á innovación e as novas tecnoloxías como é o caso de Vintech. Queremos agradecer a presenza dos expositores nesta mostra e a colaboración das institucións que apoiaron este certame como a Xunta de Galicia, a Deputación provincial de Pontevedra, o Concello e a Autoridade Portuaria de Vilagarcía de Arousa".
Pola súa banda, Juan Luís Callón, director xerente da Fundación Fexdega, fixo tamén unha valorización positiva do salón tanto polo número de visitantes como polos expositores."O salón supuxo unha cita moi importante para os profesionais do sector vitivinícola, un dos sectores máis estratéxicos da comarca do Salnés". Ademais, destacou o alto nivel das actividades paralelas desenvolvidas durante os tres días, concretamente as xornadas técnicas organizadas por Feuga e Ingacal e a Deputación de Pontevedra, nas que se abordaron temas de gran interese e actualidade para viticultores e adegueiros. ?Desde a Fundación Fexdega imos seguir traballando nesta liña para a terceira edición de Vintech, que se celebrará dentro de dous anos?, apuntou Juan Luís Callón.
Vintech consolidouse como o primeiro salón de Galicia no seu ámbito e situouse entre as feiras máis importantes a nivel nacional. O 79% dos expositores foron españois (41% de Galicia e o 38% de oito Comunidades autónomas: Madrid, Cataluña, Estremadura, País Vasco, Valencia, A Rioxa, Castela-León e Navarra) e o 21% estranxeiros (Francia e Portugal).
No salón estiveron representadas adegas e cooperativas de Galicia, País Vasco, Navarra e Portugal, empresas especializadas en maquinaria, etiquetaxe, embalaxe e embotellado, equipamentos de laboratorio e produtos fitosanitarios, firmas de consultoría e enxeñería, ademais de institucións públicas como a Consellería do Medio Rural, IGAPE, a Universidade de Vigo, a Cámara de Comercio e a Autoridade Portuaria de Vilagarcía e o Concello de Cambados.
Plataforma de debate e reflexión
O salón monográfico serviu como punto de encontro para que os profesionais do sector puidesen debater sobre os temas que afectan directamente ao futuro da industria do viño e pór en contacto aos grandes centros de investigación con empresas e adegas de Galicia, a través das xornadas técnicas WINEtech. Os obxectivos destas charlas, organizadas polo Instituto Galego de Calidade Alimentaria (Ingacal) en colaboración coa Fundación Empresa-Universidade Galega (Feuga), foron promover a transferencia da I D i no sector, fomentar o uso das novas tecnoloxías nos procesos de viticultura, elaboración do viño e xestión das adegas e mellorar as redes de cooperación.
Nestas xornadas técnicas expuxéronse as principais necesidades dos viticultores galegos que pasan pola implantación de novos sistemas de condución, densidades e tipos de portainjertos nos viñedos, así como un mellor tratamento dos residuos das adegas e un maior control dos tratamentos fitosanitarios.
Ademais, o sector vitivinícola galego require unha maior profesionalización, principalmente entre os viticultores máis pequenos, abrir novas técnicas de elaboración dos viños tintos para conseguir unha maior presenza dos caldos galegos no mercado internacional, implantar novas ferramentas TIC, modernizar a xestión das adegas coa implantación de normativas de calidade e potenciar máis as variedades autóctonas.
Nestas xornadas, enmarcadas no proxecto europeo WINEtech, participaron destacados investigadores das Universidades de Santiago, Vigo e Tarragona, así como o Secretario xeral da Federación Española do Viño, Presidente da Comisión para a reforma da Organización Común de Mercado, Pau Roca Blasco, e o Enxeñeiro agrónomo, José Luís Pérez Marín, da Sección de Cultivos (CIDA) do SIDTA do Goberno da Rioxa, entre outros destacados relatores de gran prestixio internacional.
Diariamente, celebráronse no recinto de Fexdega máis de 20 xornadas técnicas, a cargo da Estación Fitopatolóxica do Areeiro, Feuga, Ingacal e algúns expositores presentes no salón, nas que participaron máis de 500 profesionais e asociacións.
Paralelamente, desenvolvéronse catas organizadas pola Asociación de Catadoras de Galicia (Gallaecia), a Asociación Galega de Catadores (AGC) e a Asociación Galega de Catadoras (Agasu), que contaron coa presenza, entre outros, do actual campión galego de Catadores, Óscar Cidanes, e o Director xeral de Tonelería do Grupo Vitoria-Radoux, Ramón Cendoya.
Catas de viño do Porto e chocolate e relatorios
Durante a xornada de clausura tiveron lugar varias charlas técnicas a cargo da firma danesa Mil-tek, especializada na reciclaxe de todo tipo residuos nas adegas, e o Clúster de Empresas e Embalaxes de Estremadura (Acenvex).
Tamén, o presidente da Asociación Galega de Enoturismo, José Luís Vilanova, presentou o proxecto Novavila, o primeiro ?hotel adega tenda? especializado de Galicia, situado na parroquia pontevedresa de Meis, que se converteu nunha referencia en España. Trátase dun complexo onde se pode gozar do mundo do viño non só pola adega de que dispón, senón polos produtos saudables que se elaboran a partir da uva como as velas con aroma a albariño, cremas hidratantes, exfoliantes, xeles e xabóns de bagazo, aceite de pebida de uva, sales de baño con extracto de vide e aceites de sementes de uva, entre outros. Esta gama de produtos de cosmética, que actualmente se comercializan en España, Italia, Portugal e Venezuela, entre outros países, aproveita as extraordinarias propiedades dos polifenoles, un antioxidante natural presente nunha gran concentración nas uvas tintas que se cultivan en Galicia.
Ademais, o Conselleiro delegado e o Director de Desenvolvemento do Centro Tecnolóxico Operativo do Viño (CTOV), Mariano Louro e Cyrille Monnin, respectivamente, ofreceron unha charla na que presentaron unha etiqueta especial elaborada por este centro, filial da multinacional suíza SICPA. Esta etiqueta, que se está empezando a aplicar en varias adegas galegas, ten como obxectivo fomentar a I D i en materia de seguridade e autentificación, ademais de facilitar todo o proceso da trazabilidad do viño.
Pola súa banda, o Blend Master do Grupo Sogevinus Fine, Fernando Oliveira, ofreceu un relatorio-cata centrada nunha das marcas que actualmente comercializa, Porto Kopke, o máis antigo viño do Porto, creado en 1638. Os participantes desta cata puideron degustar un Porto Kopke de dez anos acompañado de chocolate de leite e un Porto Kopke 2005 con chocolate negro. Actualmente, o Grupo Sogevinus, propiedade da entidade financeira Caixanova, comercializa preto de doce millóns de botellas anuais de distintas marcas, un millón das cales corresponden a Kopke.
Finalmente, o vicepresidente da asociación Agasu, Pedro Villamarín, organizou unha mesa redonda con representantes dos Consellos Reguladores de Galicia sobre o presente e o futuro dos viños galegos, e a Estación Fitopatolóxica do Areeiro ofreceu unha charla sobre os artrópodos, a praga da vide en Galicia.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl es gl en gl en gl en gl en gl en gl gl gl

text:
Mobiliario, decoración e textil, os productos que máis busca o público en FEXDEGA
A Feira Multisectorial FEXDEGA entra na súa recta final mañá, domingo, día 12 de outubro, despois de ter recibido público procedente de múltiples localidades galegas, dende Forcarei ata Marín, pasando por distintos municipios de O Salnés, O Barbanza e tamén doutras localidades da provincia de Pontevedra maioritariamente.
Nas enquisas realizadas entre o público visitante, os asistentes ao salón responderon que acuden á feira por lecer (máis que por a necesidade de mercar algún producto), aínda que logo rexistran  contactos para comprar máis adiante. Segundo sinalan, os productos que máis lles satisfai atopar é mobiliario e decoración, aínda que tamén textil e calzado. Non obstante, os vendedores de coches tamén sinalan que son moitos os visitantes que se achegan ata os seus postos para interesarse polos vehículos que expoñen e é importante reseñar que os vendedores de seguros rexistran contactos de xeito moi continuo.
A prensa diaria e o boca a boca son os medios que sinalaron os visitantes coma o método polo que lles chegou información acerca da existencia do salón.
En canto á pregunta de que valoren de 1 a 3 os seguintes aspectos da feira: productos, cafetería, aparcamento e limpeza, as respostas atopadas maioritariamente son 2 e 3.
No apartado de suxerencias, hai quen apuntou que debería haber máis productos para nenos.
O Salón entra mañán na súa recta final en horario de 12.00 a 21.00 horas
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl es gl gl gl gl gl gl gl gl gl gl gl gl gl gl gl gl en gl en gl gl gl gl gl en gl en gl gl gl gl gl gl gl gl gl gl gl gl gl gl

text:
FEXDEGA acollerá o XLV Concurso-Exposición Internacional da Camelia
Despois de tres anos, a organización do Concurso-Exposición Internacional da Camelia regresa a Vilagarcía. O evento, que este ano chega a súa corenta e cinco edición,  levarase a cabo a fin de semana do 28 de febreiro e o 1 de marzo no pavillón feiral de Fexdega, onde se poderán ver camelias e híbridos de tódalas variedades.
O certame inclúe o concurso de ornamentación de escaparates e a exposición “Camelias de libro” con traballos do artista Xurxo Alonso.
O Concello de Vilagarcía túrnase a organización do certame da Camelia coa Deputación
Provincial e o Concello de Vigo, razón pola cal a exposición itinera entre a capital arousá,
Pontevedra e a cidade olívica. Unha das principais novidades desta edición é o emprazamento no pavillón de Fexdega, xa que hai tres anos o certame desenvolvérase no Auditorio. A razón,
segundo explicou o concelleiro de Cultura, Xosé Castro Ratón, é que as instalacións da Maroma
resultan moi cómodas para os expositores á hora de aparcar e de acceder ao recinto, así como
para os numerosos visitantes que se achegarán a mostra durante a fin de semana procedentes de diversos puntos de Galicia.
A esto hai que engadir que dada a coincidencia coa xornada electoral do 1 de Marzo, o Auditorio vía limitadas as súas posibilidades ao estar habilitado como colexio electoral, un aspecto que en Fexdega, pese a que tamén é centro de voto, non suporá problema
algún dada a amplitude do recinto.
A segunda das novidades é que este ano suprímense do programa os concursos de fotografía e
de artigos periodísticos. A causa é, segundo o propio concelleiro, a escasa participación que se
viña rexistrando dende hai anos, razón pola cal algúns dos premios xa quedaran desertos en
varias ocasións. No que respecta ao concurso de decoración de escaparates, a contía do premio
elévase para incentivar a participación.
O concurso floral conta cos premios de costume. Os dous grandes son a Camelia de Ouro (ao
expositor que presente o conxunto de variedades máis destacado en número e calidade) e o
Premio Especial Antonio Odriozola (á flor individual máis destacada).
Tamén haberá tres premios aos mellores lotes nas variedades de camelia reticulata e de híbridos, e outros tres para aos mellores lotes en cada unha das modalidades de xapónica branca, xapónica rosada ou doutras cores, xapónica vermella, xapónica xaspeada ou variegada e na de outras especies.
Ademais concederanse primeiro e segundo premio á mellor presentación artística e o Premio Especial da Sociedade Española da Camelia ao concursante máis destacado entre os que concursen por vez primeira no certame.
As inscricións no concurso floral e no de escaparates pódese realizar a partir do xoves, 19 de
febreiro, no Rexistro do Concello e ata as 13:30 horas do mércores, 25 de febreiro. A folla de
inscrición pode recollerse no Auditorio ou imprimirse a través do taboleiro da web do Concello. Tamén aquí se poden consultar as bases de ámbolos dous concursos.
O XLV Concurso-Exposición da Camelia inaugurarase o sábado, 28 de febreiro, ás seis e media
da tarde. Nesta primeira xornada, os visitantes poderán admirar as composicións florais a
concurso ata as nove e media da noite. O segundo e último día da mostra, o horario de visitas será de dez da mañá ás nove da noite. A entrega dos premios do concurso floral e do de
escaparatismo levarase a cabo ás doce do mediodía do domingo 1 de marzo, acto tras o cal
haberá unha actuación musical a cargo de alumnos e profesores do Conservatorio de Música de
Co mesmo horario que o da exposición, as persoas que acudan ao pavillón feiral de Fexdega
poderán admirar a exposición das obras que artista Xurxo Alonso elaborou con motivo deste
certame. Trátase da mostra titulada “Camelias de libro” composta de 30 pezas que se divide en
dúas partes diferenciadas. A primeira recolle camelias en tela pintada sobre fondos de madeira e a segunda acuarelas. Sete das pinturas serán reproducidas en láminas que se recollerán na carpeta conmemorativa da 45 edición da Camelia. Segundo explicou o autor, o título da mostra vén pola reiterada presenza que a flor da camelia ten na literatura universal, aparecendo en obras de autores como León Tolstoi ou Alejandro Dumas, por citar algún.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl gl gl gl gl gl

text:
Os resultados das investigacións faranse públicos no marco das xornadas técnicas que se ofertarán no transcurso da terceira feira internacional de Acuicultura ACUI 2008, que terá lugar os días 3, 4 e 5 do vindeiro mes de xuño.
PRENSA ACUI: As universidades darán a coñecer o último en acuicultura
No marco da III Feira Internacional de Acuicultura, ACUI 2008, que se celebrará durante os días 3, 4 e 5 do vindeiro mes de xuño na localidade galega de Vilagarcía de Arousa terá lugar o desenvolvemento dunhas Xornadas Técnicas coas que se pretende dar resposta ás necesidades e inquietudes actuais do sector.
Durante os tres días de duración de ACUI 2008, os asistentes ás Xornadas Técnicas, poderán asistir á exposición de temas de gran interés tanto para o propio sector da acuicultura coma para outros axentes socioeconómicos.
Desta maneira, temáticas coma a biotecnoloxía (Universidade de Santiago de Compostela), sostenibilidade (I.E.O.), a gestión integrada das zonas costeiras (Universidade de A Coruña), a perspectiva empresarial da investigación acuícola (CTAQUA) terán cabida en ACUI 2008.
Igualmente tanto a Fundación INNOVAMAR como GAIA, Asociación Cluster de Telecomunicacións a través do proxecto Eurolatsea que mide as capacidades tecnolóxicas no sector acuícola, terán o seu espacio no desenvolvemento das Xornadas Técnicas os días 4 e 5 respectivamente.
O último día de ACUI 2008 a Sociedade Española de Acuicultura, S.E.A., celebrará a súa asamblea. Con anterioridade o seu presidente, Daniel Baez, dará unha conferencia sobre as posibilidades de aplicar unha normativa á acuicultura española tomando como precedente o estandar Noruego NS9415E.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl gl es gl gl gl gl gl gl gl

text:
O sector vitivinícola aposta por implantar sistemas de control de calidade para ser máis competitivo
A Alcaldesa de Vilagarcía e o presidente da Deputación inauguraron hoxe o salón Vintech
Impulsar a internacionalización dos caldos galegos, fomentar o I D i no sector vitivinícola, incrementar a cooperación entre os centros de investigación, empresas e viticultores e modernizar os procedementos de xestión e control das adegas mediante a implantación de normativas de calidade. Con estes obxectivos abriu hoxe as súas portas a II edición do Salón Internacional do Viño, Técnicas e Equipamento, Vintech, que se celebrará ata o mércores en Fexdega.
Adegas e cooperativas de Galicia, País Vasco, Navarra e Portugal, empresas especializadas en maquinaria vinícola, etiquetaxe, embalaxe e embotellado, firmas de consultoría e enxeñería, equipamentos de laboratorio, abonos e diferentes tipos de tapóns, caixas e estoxos e cortizas. Son algúns dos produtos e expositores presentes no certame, que mostran as últimas novidades aplicadas á industria do viño en canto a equipos, técnicas de cultivo, métodos de elaboración, procesos de transformación, sistemas de comercialización e distribución, packaging e programas informáticos.
Ao acto de inauguración asistiron a alcaldesa de Vilagarcía de Arousa, Dores García Giménez; o presidente da Deputación Provincial de Pontevedra, Rafael Louzán; a directora do Instituto Galego de Calidade Alimentaria (Ingacal), Alejandra Álvarez de Mon; o presidente da Cámara de Comercio de Vilagarcía de Arousa, Carlos Oubiña; o subdirector xeral de Caixanova; Antonio Gómez; o presidente da Autoridade Portuaria de Vilagarcía de Arousa, Fernando Javier Puertas Castillo; o director xerente de Fexdega, Juan Luís Callón; o presidente do Consello de Administración de Planner.
Axenda de Vintech para o martes 27
Xornadas técnicas e catas
Mañá martes, dentro das I Xornadas técnicas WINEtech, participarán o decano da Facultade de Enoloxía de Tarragona e co-propietario da adega Espectacle do Montsant, Fernando Zamora, e Ignacio Orriols Fernández, da Estación de Viticultura e Enoloxía de Galicia. Ademais intervirán Julián García Berrios, do Grupo de Protección Vexetal, Viticultura e Arbustos Froiteiros da Universidade de Santiago de Compostela e Francisco Giráldez, da empresa INNAVES.
Pola súa banda, a Xefa de Sección de Bioloxía Molecular da Estación Fitopatolóxica do Areeiro, Olga Aguín Casal, dará unha charla sobre ?Enfermidades de raíz causadas por fungos na vide?.
Baixo a organización da Asociación de Catadoras de Galicia (Gallaecia) e a Asociación Galega de Catadores (AGC), o Director xeral de Tonelería Vitoria, do Grupo Radoux, Ramón Cendoya, ofrecerá un relatorio-cata sobre os ?Criterios de elección de barrica?.
A Asociación Galega de Catadoras (Agasu) celebrará unha cata maridaxe de viños elaborados polas cinco denominacións de orixe de Galicia, queixos coa Indicación Xeográfica Protexida (IXP) e mexillón con Denominación de Orixe Protexica (D.Ou.P.). Esta cata será impartida por Óscar Cidanes, campión galego de Catadores en 2009, e Carlos Portela, de Agasu. O Consello Regulador Mexilón de Galicia e as cinco D.O. de viños galegos achegarán a materia prima para a celebración.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl gl gl gl

text:
Galinfancia abre as portas da man da alcaldesa, a directora xeral e o vicepresidente da Deputación
Galinfancia, o Salón Infantil de FEXDEGA abrirá as súas portas mañá, sábado, 19 de decembro,  coa presencia da directora xeral de Comercio, María Nava Castro e a alcaldesa de Vilagarcía, Dolores García Giménez, entre outras autoridades. A feira estará aberta do 19 de decembro ao 3 de xaneiro (agás o 24, o 25 e o 31 e o 1) en horario de 17.00 a 21.00 horas.
O Recinto Feiral FEXDEGA ofrecerá neses días atraccións similares as que se poden disfrutar nas festas do verán de calquera pobo ou cidade nos recintos ao aire libre. Scalextric Baby, pista autos de choque, simulador Halley, torito, inchables (Bart Simpson e Paiaso Mexicano), cadeas, camas elásticas, dragón, Baby 2002 son os principais xogos aos que se poderá acceder. A nave feiral de FEXDEGA albergará tamén un posto de garrapiñadas e outro de churrería.
O acceso ao Recinto Feiral será gratuíto. Os usuarios pagarán só por participar en cada unha das atraccións que se utilicen.
FEXDEGA ofrecerá no Nadal unha alternativa para o tempo libre, especialmente importante nos días de choiva, dadas as características do Recinto de FEXDEGA, que está totalmente cuberto e dotado de aseos, e dispón dun gran espacio para o esparexemento interior e exterior así coma outros servicios.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl en gl en gl en pt gl gl gl gl gl gl gl en en gl gl gl

text:
GALAECIA.NET celebrarase este ano en FEXDEGA, co calendario máis completo da súa historia
Del 8 ao 10 de agosto, FEXDEGA acollerá GALAECIA.NET 2008, a terceira edición da party arousana, coorganizada pola Fundación FEXDEGA e a Asociación SIL. Serán cincuenta e seis horas ininterrompidas de conexión en rede local e Internet, zona de acampada, duchas, talleres, conferencias, videoconsolas e concursos con regalos.
Os interesados en asistir co seu ordenador e participar en todas as actividades contan con 120 prazas gratuítas que xa se están empezando a encher. Os que só queiran asistir aos talleres e gozar das videoconsolas non terán que inscribirse previamente.
As charlas e talleres previstos ata o momento desenvolveranse na Sala de Conferencias de FEXDEGA, para maior comodidade dos asistentes. Ata o momento, confirmáronse os seguintes:
Seguridade en redes WiFi
Blender/Inkscape (deseño con software libre)
En canto aos concursos, están enfocados aos públicos máis diversos. Os máis versados en informática poderán participar no "Asalto á Bastilla" intentando saltarse os sistemas de seguridade para lograr conseguir as claves do servidor preparado para tal efecto.
Non faltarán as competicións de videoxogos de velocidade, destreza ou reacción e a fotografía dixital e o debuxo rápido tamén terán o seu campionato. Mesmo os menos familiarizados cos ordenadores poderán participar no "lanzamento de CD", unha "versión moderna" da petanca que en edicións anteriores causou sensación entre os asistentes.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl en gl gl gl gl gl gl gl gl gl gl en gl gl gl en gl en en gl

text:
FEXDEGA Multisectorial presenta unha máquina que acaba definitivamente coas humidades no fogar
Feira Multisectorial FEXDEGA presentará por primeira vez na provincia unha máquina que acaba definitivamente coas humidades
Cerramentos de cristal templado sin divisións son outra das innovacións que se presentará na feira
A 41 edición da Feira Multisectorial FEXDEGA que se inaugura o vindeiro sábado, día 9 de outubro, e estará aberta ata o martes, día 12, presentará ao público unha revolucionaria máquina antihumidade que, segundo, os seus promotores, acaba “de por vida” coa humidade das casas.
Acuasec, a firma que presenta este producto asevera que o aparato denominado CTA (Central de Tratamento Ambiental) é “coma un pulmón” que se instala unha vez no fogar, despois de un diagnóstico do problema existente en cada vivenda, e que “resolve o problema para sempre”.
A empresa promotora fai un estudio de cada situación particular e analiza se o problema é por   filtracións de auga, por condensación, ou por capilaridade. A partir de aí busca o sitio idóneo para ubicar o aparato. Para unha vivenda de 150 metros cadrados sería suficiente con unha CTA de uns 60 centímetros de alto. Esta máquina abarca toda a casa e permite que o aire circule por toda a vivenda.
“O secreto é un bo diagnóstico”, afirma un portavoz de Acuasec, quen tamén sinala que “se é por unha entrada de auga non se soluciona o problema”.
Esta firma é unha empresa 100% galega, radicada en Ourense que leva 13 anos traballando coa detección e solución de problemas de humidade. No obstante, é a primeira vez que presentan a súa tecnoloxía na provincia de Pontevedra.
A Feira Multisectorial de FEXDEGA presentará tamén outras innovacións, coma uns cerramentos para terrazas e porches sin divisións de aluminio. Trátase dunha novidade en Galicia pola calidade do producto, que está feito con cristal templado de seguridade. A firma que o presenta, Glassmon, leva un ano traballando en Galicia, aínda que xa opera dende hai 16 en Málaga.
Unha fábrica finlandesa desenvolveu este producto no seu departamento de I + D e levan 32 anos traballando con él. Glassmon afirma que non existe competencia co seu material. Aínda que algunhas carpinterías desenvolveron productos de imitación similares, non levan a mesma calidade de material.
A Feira Multisectorial  ofrecerá a mesma variedade de productos que se vía en anteriores edicións. Productoras de TV, automóbiles, moda infantil, xuvenil e deportiva, cadros pintados a man, mobiliario de pedra, sillóns de masaxe, robots de cociña, maquinaria de limpeza, menaxe e animais de compaña son algúns dos artigos que se deixarán ver na feira, onde tamén haberá escaleiras, productos de alimentación...
O público atopará, dende o sábado, día 9 de outubro, ata o martes, día 12, unha Feira Multisectorial repleta de contidos, similar á de outras edicións, que inclúe un salón específico de mobiliario e decoración, OPENMOBLE. A partir do día 12 de outubro, o Salón Multisectorial pecharase e continuará aberto OPENMOBLE, o evento específico de decoración e mobiliario, que estará aberto ata o domingo, día 17 de outubro.
Deste xeito dase resposta a demanda do público que solicita cada vez máis feiras monográficas e tamén se facilita a visita ás exposicións de FEXDEGA, xa que OPENMOBLE estará aberta dúas fins de semana, que é cando o público ten máis disponibilidade para visitar o salón.
No que a ocupación se refire, o 1º Salón de Decoración OPENMOBLE ocupará a metade da nave feiral vilagarciana, mentras que na outra metade instalarase a Feira Multisectorial. En total, entre ámbolos dous salóns ocuparase o 100% dos 7.000 metros cadrados do recinto.
A organización espera a visita de máis de 20.000 persoas entre ámbolos dous salóns, dadas as entradas rexistradas en anos anteriores, (o ano pasado acudiron 21.000)  e tendo en conta que este ano rexistraranse accesos durante  nove días. Por outro lado, continúase a aproveitar a festividade do Pilar para a celebración do evento, polo que se espera, redunde en beneficio do salón.
A feira estará aberta dende as 12.00 ata as 21.00 horas durante a ponte do Pilar, isto é, os días, 9, 10, 11 e 12 e tamén a fin de semana seguinte, ou sexa, o sábado 16 e o domingo 17.  Por contra, os días 13, 14 e 15 (mércores, xoves e venres) abrirase so pola tarde, en horario de 17.00 a 21.00 horas.
O prezo da entrada é de 3 euros, aínda que os nenos e os maiores de 65 anos so pagarán un euro.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl gl gl en gl gl gl en gl en gl

text:
3.500 persoas visitaron Expoferta durante a primeira xornada
Un total de 3.500 persoas visitaron a feira de stocks do Recinto Feiral FEXDEGA, Expoferta Zonaberta durante a primeira xornada do salón, isto é, a de onte, venres.
A asistencia superou as previsión da organización para a xornada inaugural xa que se trataba dunha xornada laborable para a maioría dos visitantes. Sen embargo, a afluencia de público foi constante ao longo de toda a tarde.
Tamén hoxe sábado, á hora de redactar este comunicado o fluxo de entrada de visitantes era constante polo que se prevé unha asistencia igual ou superior a do venres.
A organización sorteou un total de 15 agasallos entre os visitantes que mercaron unha entrada e cumplimentaron unha enquisa que serve para coñecer de onde procede o público, onde viu a publicidade e se está satisfeito co que ofrece á feira.. Este sorteo, que se repite cada noite dos tres días que dura a feira, ás 21.00 horas, tivo como beneficiarios da primeira xornada a: Francisco Javier Arosa Gómez; Laura Diéguez Suárez, de Cambados; Duarte Leal Lens, de Vilagarcía; María José Valeirán Vigo; de Dodro; Maricarmen Cara Taibo, de Vilagarcía; Francisco Javier Pujales Barreiro, de Vilagarcía; Seba María Castro Lijó, de Carril; Alberto Gómez Castro, de Vilagarcía; Iván Tiago Freire, de Vilagarcía; Pilar Santos Costa, de Vilagarcía; María José Pérez Lueiro, de Vilagarcía; Justo García Pérez, de O Grove; Miguel Martínez Brianes, de Vilagarcía; Nicol Oreja, de Vilagarcía e Antonio Manuel Dos Santos Boiro, de Boiro.
Expoferta Zonaberta é a feira de stocks máis grande das que se teñen celebrado ata o de agora na provincia e unha das máis grandes das celebradas en Galicia xa que a cifra media de postos en cada un destes salóns é de 30 ou 40. Nos casos máis sobresaíntes acádase a cifra de 60 expositores, pero moi rara vez se superan os 80.
Tamén os descontos acadan aquí unha porcentaxe moi elevada, en moitos casos, sobre todo en confección e calzado elévanse ata un 80%. Incluso hai casos nos que os comerciantes venden por debaixo do prezo de custe porque pretenden liquidar toda a mercadoría.
Expoferta Zonaberta caracterízase pola venda de marcas de calidade. Cada expositor trae productos de 6 ou 7 marcas distintas. En total, suman máis de 600 marcas representadas.
O horario de EXPOFERTA ZONABERTA, o salón coorganizado pola FUNDACIÓN FEXDEGA e a Asociación de comerciantes de Vilagarcía, ZONA ABERTA, é este ano de 12.00 a 22.00 horas. O público asistente pagará unha entrada simbólica de 1 euro.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl en gl en gl en gl gl

text:
A directora xeral de Comercio e a delegada provincial asistirán ao acto de inauguración da feira
Conferencias sobre seguridade laboral dinamizarán profesionalmente o salón multisectorial
A 39 edición da Feira Multisectorial FEXDEGA que se inaugura o vindeiro xoves, día 9 de outubro, e permanecerá aberta ata o domingo día 12, estará chea de contidos formativos dirixidos a profesionais de distintos sectores. En concreto, haberá unha conferencia sobre materiais de construcción e xardinería e outra sobre prevención de riscos laborais e medio ambiente, así como unha ronda de negocios.
A actividade formativa dará comezo na xornada inaugural, o xoves. Está promovida pola firma ASEMACO e, neste caso, é un acto pechado que se dirixirá aos seus propios clientes. Esta conferencia, que se desenvolverá entre ás 16.00 e ás 21.00 horas, versará sobre materiais de construcción e xardinería.
O venres, entre as 16.00 e as 18.00 horas terá lugar unha ronda de negocios para expositores e outros empresarios. E o sábado, ás 17.00 horas, terá lugar unha charla sobre prevención e riscos laborais, na que tamén se incidirá sobre temas de medio ambiente. A ponencia estará impartida por Mónica Ramos Diz, técnico superior en riscos laborais. Según sinalou a conferenciante, a actividade estará dirixida a empresas de calquer tamaño ou sector, xa que todos teñen a obligatoriedade de ter un sistema preventivo eficaz na súa empresa. Disertará tamén sobre o rexistro de empresas acreditadas para contratación e subcontratación, neste caso dirixida a empresas de construcción. Finalmente, Ramos Diz falará sobre a importancia da xestión global da empresa en termos de medio ambiente e calidade.  Esta ponencia estará aberta a tódolos empresarios que desexen acudir.
O acto de inauguración da feira, que terá lugar ás 12.00 horas contará coa asistencia da directora xeral de comercio, Ana María Rúa Souto, e a delegada provincial de Innovación e Industria, Montserrat Prado Cores.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl gl es gl gl gl it es gl gl gl gl gl gl gl es gl gl gl gl gl gl

text:
Máis de 60 expositores estarán presentes en ACUI, que se celebrará a primeira semana de marzo
Co inestimable apoio do sector productivo galego, a feira volve en esta, a súa cuarta edición a ser o evento no que todos os actores do sector acuícola se atoparán durante tres días no pabellón feiral de FEXDEGA en Vilagarcía.
Xunto ao sector productivo galego representado polo Consello Regulador e AROGA estarán tamén presentes os productores do Mediterráneo tanto valencianos coma andaluces. Entre estes últimos cabe destacar a participación de CTAQUA, Centro Tecnológico de Acuicultura de
Andalucía, que nos presentará as súas derradeiras novidades en canto á presentación de filete de
dorada ahumada, una nova aposta para conseguir unha maior cuota de mercado e un claro
exemplo da innovación levada ao campo da comercialización.
Se importante é a presencia do sector productivo non o é menos a participación do sector da maquinaría e a tecnoloxía, cun peso específico de fabricantes galegos así como con
unha importante representación internacional: Noruega, Holanda, Dinamarca, UK, Italia,
Cabe destacar a participación este ano da Agence Nationale de L`Aquaculture de Senegal
que presentará en ACUI outro enfoque da actividade acuícola onde prima a mellora do
aporte alimenticio da xente de áreas rurais frente ao proxecto empresarial.
Dende a organización realizouse unha invitación formal ao presidente da Xunta para que acuda
á inauguración do evento.
Dentro das actividades que terán lugar durante os tres días cabe destacar a presencia de
Martín Berasategui o día 3 de Marzo dentro do espacio ACUICOOK ao que lle seguirá o día 4 a
participación de Xosé Torres. Con este espacio a feira aposta pola posta en valor do
Así mesmo e como elemento dinamizador e coa colaboración de FEXDEGA levarase a cabo unha visíta lúdica polo Salnés visitando o IGAFA e a adega Martín Codax.
En cuanto ás previsións de visitantes sinalar que as preinscripcións que estamos
recibindo a través da web fan augurar unha moi boa asistencia, manexos estimacións
de 5.000 visitantes, así coma, unha vez máis, congregar en FEXDEGA unha amplia representación
internacional de profesionais vencellados coa acuicultura.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: gl gl gl gl gl es es es es it gl es

text:
Exterior do Recinto Feiral Fexdega
A Fundación Fexdega, rexistrada pola Xunta de Galicia coma Fundación de Interese Galego, ten coma un dos seus obxectivos prioritarios destinar e afectar un patrimonio á realización, sen ánimo de lucro, de fins xerais de interese comunitario no seu ámbito territorial. En xeral, Fexdega adicarase á promoción de actividades comerciais, industriais, agroindustriais, culturais e calquera outra que teña por obxecto a promoción e desenvolvemento destes sectores, así coma a consecución dun axeitado nivel de vida no medio urbano e rural.
Ademáis, Fexdega colabora ou ten colaborado con outras entidades sen ánimo de lucro, ongs e outros colectivos benefactores, entre eles:
Fundación Lar, Pro Saúde Mental
Asociación BATA para o tratamento do autismo
Organización Nacional de Ciegos (ONCE)
Centro Ocupacional para disminuidos Psíquicos de Saiar
Centro de Servicios Sociais de Vilagarcía


text:
O Padroado de FEXDEGA nomea a Callón Cameán xerente de FEXDEGA, candidato coa puntuación máis alta segundo o tribunal
O padroado de FEXDEGA acorda nomear a Callón Cameán xerente do Recinto
O Padroado da Fundación FEXDEGA, reunido esta mañá no Recinto Feiral de Vilagarcía, tomou o acordo de aceptar a Juan Luis Callón Cameán coma novo xerente da Fundación FEXDEGA. O candidato foi proposto para este cargo polo tribunal de selección tras obter a puntuación máis alta de todos os presentados.
Juan Luis Callón Cameán ten un prazo máximo de 15 días para incorporarse ao posto de xerente de FEXDEGA.
O Padroado da Fundación FEXDEGA reuniuse ás 11.00 da mañá e estivo presidido pola directora xeral de Comercio, Ana María Rúa Souto.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl gl gl gl gl gl gl en gl

text:
A Fundación pretende chegar así a todos os públicos e ao mesmo tempo promocionar o parque recreativo de FEXDEGA
Galinfancia repartirá entradas entre as primeiras persoas que cheguen o Recinto en días laborables
A Fundación FEXDEGA pon en marcha un  plan para incentivar a entrada a Galinfancia entre todo o público. Consiste en repartir invitacións para patinar e para subir as atraccións de feira que están funcionando no Salón Infantil e Xuvenil de FEXDEGA. Concretamente, beneficiaranse desta promoción para a pista de patinaxe as 5 primeiras persoas que cheguen ao Recinto pola tarde e se pasen polas oficinas da Fundación FEXDEGA. Estas persoas recibirán un pase para unha sesión de patinaxe, mentres que as 45 seguintes persoas que se pasen polas oficinas de FEXDEGA recibirán un pase para as atraccións eléctricas e mecánicas que están no Recinto.
Esta promoción é válida para os días 29, 30, 2, 7, 8 e 9. Todas elas recibirán un pase para subir e disfrutar dunha sesión nunha atracción. No caso das atraccións eléctricas e mecánicas será o propio agasallado o que poderá elixir en qué atracción desexa gozar do seu convite.
O agasallo conséguese pasando pola oficina a deixar os datos nunha lista de comprobación. Eso si, poderá recoller a entrada unicamente de 17.00 a 18.00 horas, e sempre que chegue dentro dos 50 primeiros.
Pola súa banda, a Asociación de Comerciantes de Vilagarcía, Zona Aberta, entregará entradas gratis aos seus clientes que realicen 50 euros de compra en un ou en varios establecementos. As entradas pódense canxear na sede da asociación. Os tickets poden estar referidos a unha sola compra ou xuntar varios tickets de distintos artigos.
Con estas medidas preténdese chegar a todos os públicos, para que ninguén se quede sen acudir a  Galinfancia, e promocionar o salón ao mesmo tempo.
O horario da pista de xeo pola semana é de 11.00 a 14.00 e de 17.00 a 22.00, mentres que as atraccións estarán abertas só de 17.00 a 22.00. Os sábados e domingos abren todos de 11.00 a 14.00 e de 17.00 a 22.00. Os días 24, 31 e 5 solo abre a pista de xeo, de 11 a 14.00 e os días 25, 1 e 6 abre todo, de 17.00 a 22.00.
Aínda que as atraccións pechan as súas portas o día 11 de xaneiro, a pista de xeo estará aberta ata o día 20 do vindeiro mes.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en pt gl gl gl gl en gl en gl gl en gl en gl gl

text:
A Feira, que se celebrará os días 13, 14 e 15 de novembro, está coorganizada coa firma Eventos del Motor, de amplia experiencia no sector
FEXDEGA lanza o primeiro salón do automóvil usado e de ocasión
O Recinto Feiral FEXDEGA de Vilagarcía de Arousa celebrará os días 13, 14 e 15 do vindeiro mes de novembro VILAGARCIA AUTOCASION 2009, o I Salón do Vehículo Usado e de Ocasión, no que estarán representados os sectores de compra e venda de automóviles, motocicletas, restauración, repostos, pezas, accesorios, aseguradoras e empresas afíns.
O Salón estará coorganizado pola Fundación FEXDEGA e a empresa Eventos del Motor, unha firma con dilatada experiencia na celebración deste tipo de salóns, despois de 18 anos vinculados ao mundo do motor e tras ter tido organizados o salón do automóvil de Vigo, A Coruña e autoclásico de Porto. Ademais esta firma puso en marcha as feiras de coches de Sevilla, Valencia, Málaga, Zaragoza e Xerez, entre outras. En total, foron máis de 70 as exposicións e actividades de ocio que promoveron, e nas que participaron 5 millóns de persoas.
Trátase dun evento dirixido a toda a comunidade autónoma galega, con publicidade de ámbito rexional, aínda que  especialmente centrado na área de influencia de Vilagarcía de Arousa, isto é, no Deza, Arousa, Barbanza e comarca de Pontevedra o que supón un público potencial de a lo menos 300.000 habitantes.
A previsión de ocupación é de encher a nave pechada de FEXDEGA e, incluso, de instalar algún tipo de vehículo no exterior.
O horario da feira será de 11.00 a 21.00 horas a fin de que se poida aproveitar o tempo tras as saídas dos traballos para facer unha visita ao salón.
Esta feira nace co obxectivo de convertirse nunha cita anual similar as que existen nas principais cidades de Galicia.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl gl gl en gl

text:
Máis de 11.000 personas visitaron Expoferta Zonaberta durante os tres días de Feira
A falta de algo máis de dúas horas para o peche do salón, estímase que máis de 11.000  persoas visitaron a feira de stocks do Recinto Feiral FEXDEGA, de Vilagarcía de Arousa, Expoferta Zonaberta, durante os tres días que durou a súa celebración.
So na xornada do venres rexistráronse máis de 2.000 persoas, cifra que foi superada na xornada do sábado e tamén na do domingo. En concreto, a tarde do domingo foi cando se recibiu un maior número de visitantes.
A organización considera un éxito a celebración desta feira tanto en número de expositores (inscribíronse máis de 70 establecementos comerciais) coma na cifra de visitantes.
Expoferta Zonaberta caracterízase pola venda de marcas de calidade. Cada expositor traía productos de ata 10 marcas distintas. Hai que lembrar que os descontos acadaban un 80%.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl en gl

text:
FEXDEGA será esta Semana Santa a sede mundial do baloncesto sub 18
FEXDEGA convertirase esta Semana Santa na capital mundial do baloncesto sub 18 coa disputa das seleccións nacionais de oito países. Este torneo comezará o xo ves, día 9, e rematará o domingo, día 12, despois dos tradicionais concursos de mates e triples. A selección de España xogará todos os días ás 20.00 horas. O prezo dos abonos é de 15 euros para adultos e de 6 para os menores de 14 anos. A entrada diaria costa 6 euros para adultos e 3 para menores.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl pt gl gl gl gl gl gl en gl gl gl en gl

text:
A alcaldesa de Vilagarcía inaugurou o certamen que se presenta como un auténtico centro comercial outlet no centro da cidade. A organización reparte enquisas a todos os que compren unha entrada. Con ela poderase participar no sorteo de agasallos
O público abarrota EXPOFERTA ZONABERTA na xornada inaugural
A alcaldesa de Vilagarcía, Dolores García Giménez, xunto co vicepresidente da Deputación provincial, José Juan Durán Hermida, a vicepresidenta de FEXDEGA, Rosa Abuín Rodríguez e a presidenta da asociación de comerciantes Zona Aberta, entre outras autoridades, deron o pistoletazo de saída ao salón Expoferta Zonaberta que estará aberto no Recinto Feiral FEXDEGA dende hoxe, venres, ata o próximo domingo, día 8 de marzo. FEXDEGA convertirase así durante tres días nun auténtico centro comercial outlet de 3.500 metros cadrados ao que acudir sen saír da cidade.
O éxito da mostra reflectiuse na asistencia de público durante a xornada inaugural. A hora de redactar este comunicado multitude de persoas abarrotaban stands e corredores do salón.
Trátase dunha zona de exposición co dobre de stands que os que se puxeron noutras feiras de rebaixas celebradas en FEXDEGA. Ademais, Expoferta Zonaberta é a feira de stocks máis grande das que se teñen celebrado ata o de agora na provincia e unha das máis grandes das celebradas en Galicia xa que a cifra media de postos en cada un destes salóns é de 30 ou 40. Nos casos máis sobresaíntes acádase a cifra de 60 expositores, pero moi rara vez se superan os 80.
Tamén os descontos acadan aquí unha porcentaxe moi elevada, en moitos casos, sobre todo en confección e calzado elévanse ata un 80%. Incluso hai casos nos que os comerciantes venden por debaixo do prezo de custe porque pretenden liquidar toda a mercadoría.
Expoferta Zonaberta caracterízase pola venda de marcas de calidade. Cada expositor trae productos de 6 ou 7 marcas distintas. En total, suman máis de 600 marcas representadas.
Outra das principais características da exposición é a existencia dunha gardería con capacidade para uns 20 rapaces que estará aberta o sábado e o domingo de 16.30 a 22.00. Este espacio de recreo, organizado coa colaboración da Concellería de Xuventude, ten coma obxectivos proporcionar un espacio lúdico educativo aos rapaces que asistan á feira e posibilitar aos maiores o disfrute do salón coa tranquilidade de que os nenos están ben atendidos.
A organización entrega unha enquisa entre todos os que merquen unha entrada. Os que a cumplimenten e a depositen nunha urna situada no stand de Zona Aberta participarán nun sorteo de agasallos, doados polos comerciantes, que se fará cada noite antes do peche do salón.  A enquisa valerá para coñecer de onde procede o público, onde viu a publicidade e se está satisfeito cos productos que se expoñen, entre outras cuestións.
O horario de EXPOFERTA ZONABERTA, o salón coorganizado pola FUNDACIÓN FEXDEGA e a Asociación de comerciantes de Vilagarcía, ZONA ABERTA, será este ano de 12.00 a 22.00 horas. O público asistente pagará unha entrada simbólica de 1 euro.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl

text:
PRENSA ACUI: O Rei presidirá o Comité de Honra de ACUI
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl gl gl gl gl en gl en en gl

text:
A Escola de Baile Perla de Arosa, de Vilagarcía, fará un pasacalles que animará o salón pola tarde.
O conselleiro de Industria inaugurará Fexdega Multisectorial o venres, día 9
A 40 edición da Feira Multisectorial FEXDEGA, de Vilagarcía de Arousa, abrirá as súas portas o vindeiro venres, día 9 de outubro, as 12.00 horas, da man do conselleiro de Economía e Industria Javier Guerra Fernández. Trátase da primeira visita oficial do conselleiro ao Recinto Feiral de Vilagarcía de Arousa dende a súa toma de posesión e farao a unha feira chea de contidos na que estarán ocupados os 7.000 metros cadrados da zona de exposición.
Pola tarde, en torno ás 17.30, o grupo de danza Perla de Arosa animará o Recinto de cara ao público realizando un pasacalles por toda a área expositiva. Son un total de 34 alumnas que escenifican coreografías sustentadas nos traballos recompilados por Rei de Viana. Esta é tamén a primeira vez que un grupo cultural amenizará as rúas do salón multisectorial de FEXDEGA.
O sábado, pola tarde, FEXDEGA ofrecerá outra actividade paralela aos contidos meramente comerciais. Esta vez trátase dun acto dirixido ás autoridades que están presentes na feira e que teñen algunha vinculación co turismo. A institución lusa Turismo Porto e Norte de Portugal ofrecerá unha degustación de productos do país veciño na que participarán alcaldes da Mancomunidade de O Salnés, autoridades municipais, directivos da Autoridade Portuaria de Vilagarcía, Caixanova, a Cámara de Comercio de Vilagarcía, a Deputación e a Asociación de Hostalería e Iniciativas Turísticas de Vilagarcía (AHITUVI).
Exploración de xacementos graníticos
FEXDEGA ofrecerá nesta ocasión unha alta porcentaxe de expositores dedicados ao mobiliario aínda que tamén hai productos para a construcción, decoración, téxtil... Así mesmo darase a coñecer unha nova empresa de explotación de recursos mineiros procedente de Portugal, que é a primeira vez que acude a Galicia para promocionarse. Trátase de Granifinas, unha firma dedicada á explotación do granito e a exploración de xacementos graníticos.
A feira celebrarase do 9 ao 12 de outubro. O horario será de 12.00 a 21.00 horas, de xeito que todo o mundo teña ocasión de visitalo fora da xornada laboral. O prezo da entrada é de 3 euros, aínda que os nenos e maiores de 65 anos pagarán só 1 euro.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl en gl gl gl gl

text:
A feira do viño Vintech abre as súas portas o luns xunto coas xornadas técnicas de Winetech
O secretario xeral da Federación Española do Viño, Pau Roca Blasco, encargarase de abrir o vindeiro luns en Vilagarcía as xornadas técnicas Winetech: “Novas tecnoloxías en viticultura e elaboración do viño”, para afondar nas novas estratexias e modos de comercialización a disposición do sector. Estas sesións desenvolveranse en paralelo co “Salón do viño, técnicas e equipamento de Galicia”, que se celebrará do 26 ao 29 de abril no Recinto Feiral FEXDEGA.
Co obxectivo principal de promover a investigación e innovación no sector vitivinícola as sesións técnicas Winetech, organizadas pola Fundación Empresa-Universidade Galega (FEUGA) e o Instituto Galego de Calidade Alimentaria (INGACAL), están deseñadas en torno ás necesidades concretas dun sector que evidencia unha sólida contribución ao desenvolvemento socioeconómico galego, onde a superficie adicada ao viñedo estímase actualmente en 34.000 hectáreas. O número de adegas e colleiteiros adscritos ás denominacións de orixen está cifrado en 470.
O programa confeccionado por FEUGA coa colaboración dos Consellos Reguladores prantexa dar respostas prácticas ás necesidades de adegas e viticultores. As sesións técnicas do programa Winetech redundarán na mellora da comercialización a través das novas tecnoloxías e en resolver os problemas cos que se atopan os viticultores no día a día, como é o dos tratamentos fitosanitarios. Todo elo sen esquecer as intervencións sobre as exixencias europeas para o sector e as solucións para atendelas.
Esta selección de temas permite intercalar nomes de prestixio internacional e nacional, con investigadores das universidades e centros de investigación galegos con oferta en I+D+i para o sector. Xunto ao secretario xeral da Federación Española do Viño e presidente da Comisión para a reforma da Organización Común de Mercado, cabe destacar as intervencións de José Luís Pérez Marín, da sección de protección de cultivos CIDA, do Goberno de La Rioja; Fernando Zamora Marín, co-propietario da adega Espectacle del Montsant e decano da Facultade de Enoloxía de Tarragona, ou a de Ignacio Orriols Fernández, da Estación de Viticultura e Enoloxía de Galicia.
A feira do “Salón del vino, técnicas y equipamiento de Galicia” está respaldo polos promotores do proxecto europeo Winetech “Nuevas tecnologías en viticultura y elaboración de vino”, liderado por INGACAL, FEUGA e outras dez entidades de sete rexións vitivinícolas do sudoeste europeo.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl gl en gl gl gl gl gl en gl en en gl

text:
Fexdega abre mañá dúas feiras con mobiliario de Portugal, A Estrada, País Vasco, Toledo e Pontevedra
O Recinto Feiral FEXDEGA abre mañá as súas portas con dúas feiras, o Salón Multisectorial, que xa vai pola súa 41 edición, e estará en funcionamento ata o martes, día 12 de outubro, e Openmoble, que se estrena por primeira vez na nave feiral de Vilagarcía de Arousa, e estará aberto ata o domingo, día 17. O Salón Openmoble mostrará na súa exposición mobiliario procedente de firmas de A Estrada (población que se caracteriza pola radicación de empresas especializadas en fabricación de mobles), País Vasco, Toledo, Pontevedra, Cambados e o país veciño Portugal.
Concretamente, a presencia de firmas de Portugal procede, na súa maioría, da localidade de Paços de Ferreira, municipio internacionalmente coñecido pola forte presencia de empresas fabricantes de mobles.
O Salón Openmoble estará cheo de contidos de innovador diseño. Así, poderase ver dende unha cama con forma circular ata esculturas de inox para interiores con máis dun metro de altura,  pasando por mobiliario de cociña, salóns, sofás de piel, sillóns de masaxe, dormitorios... Esta feira de 3.500 metros cadrados de exposición contará coa particularidade de ofertar unha sección “Oulet” , na que estarán representadas 13 empresas. En este área poderase ver mobiliario actual a precios moi competitivos.
En total, entre ámbalas dúas feiras reunirán expositores que representan a máis de 200 marcas e concentran productos procedentes de provincias tan distantes coma Jaén, Granada, ou Guipúzcoa, aínda que tamén se deixarán ver moitas empresas galegas.
Productoras de TV, automóbiles, moda infantil, xuvenil e deportiva, cadros pintados a man, mobiliario de pedra, sillóns de masaxe, robots de cociña, maquinaria de limpeza, menaxe e animais de compaña son algúns dos artigos que se deixarán ver na feira, onde tamén haberá escaleiras, productos de alimentación...
No que a ocupación se refire, o 1º Salón de Decoración OPENMOBLE ocupará a metade da nave feiral vilagarciana, mentras que na outra metade instalarase a Feira Multisectorial. En total, entre ámbolos dous salóns ocuparase o 100% dos 7.000 metros cadrados do recinto.
A feira será inaugurada ás 13.00 horas pola alcaldesa de Vilagarcía de Arousa, Dolores García Giménez, o presidente da Deputación de Pontevedra, Rafael Louzán Abal, e a directora xeral de Comercio, María Nava Castro, entre outras autoridades.
O salón estará aberto dende as 12.00 ata as 21.00 horas durante a ponte do Pilar, isto é, os días, 9, 10, 11 e 12 e tamén a fin de semana seguinte, ou sexa, o sábado 16 e o domingo 17.  Por contra, os días 13, 14 e 15 (mércores, xoves e venres) abrirase so pola tarde, en horario de 17.00 a 21.00 horas.
O prezo da entrada é de 3 euros, aínda que os nenos e os maiores de 65 anos so pagarán un euro.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


text:
O Club Dimensión de Valga consegue o maior número de trofeos do Campionato de Dardos Electrónicos
O Club Dimensión foi o máis nomeado na entrega de trofeos que o pasado domingo se celebrou no Recinto Feiral FEXDEGA. En segunda posición situouse o Club Ouzón, de Catoira, que terá tamén que facer espazo nas súas vitrinas para unha nada desprezable cantidade de galardóns.
Os 2.008 trofeos da tempada, valorados en 16.000 euros, foron entregados onte por representantes de diversos concellos e empresas patrocinadoras. Asistiron ao evento Xosé Castro Ratón, tenente alcalde de Vilagarcía, Rosa Abuín, edil de industria e xerente en funcións de FEXDEGA, Victoria Hierro, concelleira de deportes en Vilagarcía e Javier Quinta, edil de deportes en Pontecesures, entre outros.
O humorista e actor Pepo Suevos e o locutor de radio Perfecto Sangiao achegaron o toque de humor a unha cerimonia que se prolongou ata as once de noite. Suevos fíxoo por partida dobre xa que, ademais de presentar a gala, obsequiou ao público cun dos seus monólogos.
Miguel Vila, presidente da Asociación Galega de Dardos Electrónicos, valorou moi positivamente a participación nos torneos. Unhas 10.000 persoas asistiron, como xogadores ou público, ao Campionato Internacional de Dardos Electrónicos.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en it gl gl gl it gl

text:
FEXDEGA publica a súa nova páxina web, que oferta variedade de servizos e canle en Youtube
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl pt gl gl en gl en gl en gl gl

text:
Fexdega renova o seu convenio anual de promoción e colaboración coa entidade financeira Caixanova
Caixanova renova o seu patrocinio con FEXDEGA
O subdirector xeral de Caixanova, Antonio Gómez Rivera, e a xerente en funcións da FUNDACIÓN FEXDEGA, Rosa Abuín Rodríguez, rubricaron na mañá de hoxe o convenio de carácter anual polo que ambos se comprometen a colaborar na promoción e o desenvolvemento de cada unha das entidades.
En virtude  deste convenio, Caixanova colaborará coa FUNDACIÓN FEXDEGA no desenvolvemento dos proxectos para os que ambas partes consideran que existen obxectivos comúns. Así, a entidade financeira apoiará as solicitudes de asesoramento e apoio que se realicen dende a Fundación, mentres que FEXDEGA dará preferencia ás solicitudes que Caixanova lle formule no uso das súas instalacións.
A entidade financeira engloba este convenio no compromiso económico e de apoio aos sectores productivos que se ten marcado dende o seu nacemento. Trátase dunha prioridade que comparte coa FUNDACIÓN FEXDEGA, xa que esta ten entre os seus obxectivos fundacionais promover o desenvolvemento económico do seu entorno.
Entre os compromisos adquiridos coa rúbrica deste convenio, que se renova por cuarto ano consecutivo, establécese que a Fundación feiral de Vilagarcía “dará especial relevancia á promoción da imaxe institucional de Caixanova no seu ámbito de actuación coidando dos soportes publicitarios que, de común acordo, se instalen nas súas dependencias”. Concretamente, FEXDEGA fará figurar o patrocinio de CAIXANOVA en todos cantos actos se relacionen directa ou indirectamente co desenvolvemento das súas feiras.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl gl gl gl gl

text:
Un cocker spanier americano, de Zaragoza, foi calificado como mellor exemplar da Exposición, seguido dun Boston Terrier, de Málaga e dun Fox Terrier Pelo Duro, de Vigo
Máis de 7.000 personas seguiron as probas e exhibicións das Exposicións Nacional e Internacional Canina
A 21 Exposición Internacional Canina, que se celebrou xunto a 51 Exposición Nacional Canina Galega e a 52 Exposición Nacional Canina de Galicia, pechou hoxe as súas portas ao público no Recinto Feiral FEXDEGA, de Vilagarcía de Arousa, cun balance de visitantes superior ás 7.000 persoas, tendo en conta entradas de taquilla, propietarios de cans e acompañantes, xuices, organización e invitacións repartidas.
As finais de beleza, que tiveron lugar pola tarde e a exhibición "Petrus Impact" celebrada onte, ao peche da xornada, e hoxe ,domingo, entorno ás 13.00 horas foron as que acapararon á meirande parte do público, aínda que, a diferencia doutras edicións, a entrada de asistentes estivo moi repartida ao longo das dúas xornadas. Na clasificación final o primeiro premio (MELLOR EXEMPLAR DA EXPOSICIÓN) foi a parar a un Cocker Spanier Americano, propiedade de Carlos Lozano, procedente de Zaragoza. O segundo clasificado foi un Boston Terrier, propiedade de Eduardo Sánchez (Málaga) e o terceiro, un Fox Terrier Pelo Duro, de Carlos Puime, de Vigo.
O primeiro clasificado das razas españolas foi un can de auga español, de Eugenio Freire, de A Coruña, o segundo, un dogo canario, de Manuel Corpas, de Vigo e o terceiro galgo español, traído dende Granada. Entre os cachorros, o primeiro clasificado foi un American Staffordshire Terrier, traído desde Mos (Pontevedra) por Ignacio Carballido.
Segundo o regulamento da exposición, os gañadores do concurso internacional proclamánse tamén campeóns da Exposición Nacional. Os gañadores acumulan as súas puntuacións nos diferentes concursos nos que participan para obter a categoría de campeóns nacionais e campeóns internacionais, segundo a modalidade na que concursan.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies


langs: pt es pt pt es en gl gl gl gl gl en gl en gl en gl en gl en gl en gl en gl en gl en gl en gl en gl en gl en gl en gl en gl en es en gl en gl

text:
O promotor dos torneos de dardos electrónicos cifrou a participación en 20 países e número de xogadores extranxeiros, nuns 200. As citas internacional e galega contarán coa participación de Pepo Suevos e coa visita da campiona do mundo de cricket e 501, Celia Berzosa
FEGADE repartirá máis de 2.000 trofeos nos Campionatos de FEXDEGA aos que acudirán 10.000 xogadores
O Recinto Feiral FEXDEGA, de Vilagarcía de Arousa, albergará durante tódolos fins de semana do vindeiro mes de xullo os Campionatos Galego e Internacional de Dardos Electrónicos, un torneo inédito tanto na nave feiral de Vilagarcía coma no que se refire á comunidade autónoma de Galicia, xa que é a primeira vez que se celebran aquí probas similares.
A convocatoria foi acollida con entusiasmo entre os afecionados a esta práctica e, na actualidade, atópanse rexistrados para o Campionato Internacional preto de 200 xogadores extranxeiros e outros tantos españois. Os primeiros acudirán dende uns 20 países.
A cita conta tamén coa particularidade dun inusual despregamento de medios no que aos participantes se refire. Así, entre os campionatos galego e internacional, a organización entregará máis de  2.000 trofeos.
Ademáis da competición en si mesma, o evento moverá outro tipo de recursos para darlle maior interés aos actos. Como exemplo, o humorista Pepo Suevos, coñecido polo show dos Tonechos na TVG  e pola súa participación nunha coñecida serie da Televisión de Galicia, será o encargado de presidir a gala de trofeos a que asistirá, coma colaborador, o xornalista Perfecto Sangiao.
O evento contará con máis dunha ducia de probas repartidas entre o venres 4 de xullo e o domingo 6; o venres, 11 e o domingo, 13; o venres, 18 e o domingo, 20; e o venres, 25 e o domingo, 27.
O conxunto das probas que se celebrarán no marco destes torneos atraerán ata a cidade arousana a uns 500 participantes en cada xornada de venres e sábado e a un millar de personas nas xornadas dominicais, xa que é cando concurren as probas femininas. En total, serán días de xogo tódolos venres, sábados e domingos do mes, para os que se esperan a lo menos 10.000 xogadores. Deste xeito, FEXDEGA terá plena ocupación durante unha mensualidade na que habitualmente non existía actividade no Recinto.
Neste intre atopase aberto o prazo de inscripcións para as probas individuais, parellas, triple mixto, libres e internacionais. Todas as probas rematarán o seu prazo de inscripción entre 10 e 15 días antes da súa celebración, agás as probas de equipos que xa están pechadas a data de hoxe. Ademáis dos citados campionatos, o evento que terá lugar en FEXDEGA contará con dúas probas infantís e xuvenís.
A participación é de balde para algunhas das competicións e terá un custe para as probas internacionais, de individuais e parellas. Estas tasas destinaranse a becas deportivas.
O público que o desexe poderá acceder ao Recinto de xeito libre para seguir as competicións dende as gradas, que se instalarán para este evento no interior da nave feiral de FEXDEGA.
Evolución dunha cita inédita en Galicia
O organismo convocante, Afeccionados Galegos de Dardos e Dardos  Electrónicos -Fegade-, optou por celebrar en FEXDEGA un evento internacional despois de varios anos consecutivos logrando un incremento considerable dos participantes no campionato galego. Concretamente, no ano 2007 reuniron a 6.000 xogadores.
Segundo as primeiras pesquisas realizadas, este colectivo espera a participación de participantes duns 20 países entre os que se atopan Yugoslavia, Italia, Francia, Portugal, Luxemburgo, Alemania ou Bélxica e da práctica totalidade dos municipios galegos.
As cifras, ás que habería que sumarlle aos acompañantes, convertirán a FEXDEGA nun foco de atracción de turistas e suporán un novo aliciente para a hostelería e a restauración da comarca.
Segundo expricou Miguel Vila, presidente da FEGADE, ésta é a primeira vez que se celebra en Galicia un campionato internacional de dardos electrónicos, si ben o pasado ano tivo lugar en A Coruña un campionato internacional de diana de pelo. O 90% destes torneos con carácter supranacional teñen lugar en Barcelona. Vila sinalou, asimesmo, que o 75% das inscripcións da cita do mes de xullo acostuman a corresponder a distintos participantes, se ben hai un 25% que concurren a distintas probas.
O Concello de Vilagarcía de Arousa e a Fundación de Deportes patrocinan dúas probas do Campionato Internacional (parellas e triple mixtos). Tamén FEXDEGA, coorganizadora do evento, terá unha aportación directa sobre unha das probas. Concretamente, financiará as probas galegas de bote FEGADE por equipos. Pola súa banda, o Concello de Cambados patrocina o Campionato Internacional Individual, que se denomina Trofeo do Albariño.
Asimesmo, Trofeos Grevila e o Templo do Dardo traen a FEXDEGA a Celia Berzosa, actual campiona do mundo en cricket  e 501.
A Fegade conta coa colaboración da maior parte dos concellos da comarca para a realización deste campionato.  Do mesmo xeito, a meirande parte dos hoteis da zona fixeron achegas de distinto tipo a esta organización.
Inicio  |  Fundación Fexdega  |  Recinto Feiral  |  Eventos  |  Onde estamos  |  Restaurantes recomendados  |  Hoteis recomendados  |  Contactar  |  Política de cookies